Ocañako espetxea

Ocañako espetxea, gaur egun Ocaña I espetxea (), Ocañan (Toledon) dagoen espetxea da. Espainiako espetxe zaharrenetariko bat da. 1883an inauguratu zen. Ondoan Ocaña II espetxea dago, 1980an eraikia.https://web.archive.org/web/20200921032135/https://www.infoprision.com/centros-penitenciarios/toledo/centro-penitenciario-oca%C3%B1a-ii Frankismo garaian oso espetxe gogorra izan zen eta hilarazteak eguneroko kontua izaten zen. Bereziki ezaguna tiroz presoak hil arazten zituen apaiz borreroa izan zen, Ocañako apaiz beltza eta Apaiz borrero gisa ezaguna.https://www.publico.es/politica/cura-verdugo-del-penal-ocana.html

 Historia 
Instalazioak 1883an inauguratu ziren eta lehen unetik garrantzi handia izan zuen. 1914an aldatu zuten eta preso arrunteen espetxetik helduentzako erreformatorioa bihurtu zuten. Espainiako Gerra Zibilean Errepublikako Gobernuan militar-ospitalea bihurtu zuten, fronteko zaurituak zaintzeko. Gerra behin amaituta berriro ere espetxea izan zen, Espainiako gogorrenetariko bat. Diktadura garaian Espainiako espetxe handienetariko bat izan zen, 15.000 preso izanik. Espetxe horretan Miguel Hernández idazlea entzerratu zuten 1940-1941ean; beste antifrankista ospetsua, Marcos Ana, 1944tik aurrera egon zen. Miguel Hernandez poesia irakasten zien beste espetxeratuei; horrela oso ezaguna den "El cura verdugo" poema idatzi zen; poemaren egilea ez dago oso garbi.http://www.buscameenelciclodelavida.com/2014/12/el-cura-verdugo-de-ocana.html Apaiz horren identitatea oraindik ez da argitu baina, dirudienez, tortura eta afusilamendu saioetan laguntzailea izaten zen. Tulio Riomesta-ren arabera espetxean gutxienez 1300 preso errepublikarrak erail zituzten.https://documentalismomemorialistayrepublicano.wordpress.com/2018/12/07/el-tenebroso-penal-franquista-de-ocana-donde-fueron-asesinados-mas-de-1-300-presos-republicanos/

Gaur egun bere kontserbazio egoera ez da ona, nahiko zaharkituta baitago.

 Erreferentziak 

 Ikus, gainera 
 Ocaña II espetxea

 Kanpo estekak 
 :Meggy Williams-en artikulua.

Kategoria:Espainiako espetxeak
Kategoria:Toledoko probintziako eraikinak
Kategoria:1883an amaitutako eraikinak
Kategoria:Miguel Hernández
Kategoria:Errepresio politikoa Espainian
Kategoria:Ocaña
Kategoria:Toledoko probintziako historia